cyanic-selkie/wikianc huggingface dataset:
అల్లం నారాయణ
ఉద్యోగం
అల్లం నారాయణ మొదట కరీంనగర్ నుంచి వెలువడిన జీవగడ్డలో 1985-86 వరకు పనిచేశారు. అప్పట్లో ఆయన ఆ పత్రికలో రాసిన వెన్నెలకోనల్లో అనే కాలమ్‌కు విశేష పాఠక ఆదరణ లభించింది. అప్పుడే యాది మనాది, జగిత్యాల పల్లె కవితా సంకలనాలను వెలువరించారు. 1986-87 ఆంధ్రప్రభ బెంగళూరులో, 1987-2000దాకా ఆంధ్రజ్యోతి (విజయవాడ) లో చీఫ్ సబ్ / చీఫ్ రిపోర్టర్ గా, 2000-2001 ఆంధ్రా పాలిటిక్స్.కామ్ న్యూస్ ఎడిటర్ గా, 2001-2002 ప్రజాతంత్రకు అసిస్టెంట్ ఎడిటర్ గా, 2002-2010 ఆంధ్రజ్యోతి అసిస్టెంట్ ఎడిటర్ గా, 2010 నుంచి నమస్తే తెలంగాణ దినపత్రికకు వ్యవస్థాపక సంపాదకుడుగా పనిచేశారు.
కుటుబం
భార్య: అల్లం పద్మ - టీచరు; కూతురు: రవళి - సాఫ్ట్ వేర్ ఇంజనీర్, ఇన్ఫోసిస్; అల్లుడు: ఈర్ల అనిల్ వర్మ - సివిల్ ఇంజనీర్, మల్టీ నేషనల్ కంపెనీ; కూతురు: భావన - మెడిసిన్, హౌస్ సర్జన్, ఉస్మానియా మెడికల్ కాలేజీ; కుమారుడు: రాహుల్ - ఇంజినీరింగ్; అన్నలు: అల్లం రాజయ్య - విరసం, సిమెంట్ కంపెని మేనేజర్ (విశ్రాంత) ; అల్లం వీరయ్య - టీచర్, పాటల రచయిత.
తెలంగాణ ప్రెస్ అకాడమీ చైర్మన్ పదవి
తెలంగాణ ప్రెస్ అకాడమీ చైర్మన్ పదవికాలం 2016, జూలై 13తో ముగియడంతో, ముఖ్యమంత్రి కేసీఆర్ నారాయణ పదవీకాలాన్ని మరో మూడేండ్లు (2019, జూన్ 30 వరకు) పొడిగించారు. ఆ తరువాత తిరిగి ప్రెస్ అకాడమీ చైర్మన్‌గా అల్లం నారాయణ పదవీకాలాన్ని పొడిగిస్తూ ముఖ్యమంత్రి కేసిఆర్ నిర్ణయం తీసుకున్నారు. 2022 జూన్ 30వ తేదీతో ముగిసిన ఈ పదవీ కాలాన్ని రాష్ట్ర ప్రభుత్వం మరో రెండేళ్లు పొడిగించింది. 2022, జులై 1 నుంచి 2024 జూన్ 30 వ‌ర‌కు మీడియా అకాడమీ చైర్మన్‌గా పదవిలో కొనసాగుతారు. చైర్మన్‌ పదవిని పొడిగించ‌డం ఇది మూడోసారి.
మూలాలు
వర్గం:1958 జననాలు వర్గం:పెద్దపల్లి జిల్లా పాత్రికేయులు వర్గం:పెద్దపల్లి జిల్లా కవులు వర్గం:సంపాదకులు వర్గం:తెలంగాణ కార్పొరేషన్ చైర్మన్లు
ఆత్మకూరు మండలం (సూర్యాపేట జిల్లా)
ఆత్మకూరు మండలం, తెలంగాణ రాష్ట్రం, సూర్యాపేట జిల్లాకు చెందిన ఒక మండలం. ఆత్మకూరు, ఈ మండలానికి కేంద్రం. ఇది సమీప పట్టణమైన సూర్యాపేట నుండి 16 కి. మీ. దూరంలోనూ ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం నల్గొండ జిల్లా లో ఉండేది. ప్రస్తుతం ఈ మండలం సూర్యాపేట రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 20   రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.
మండల జనాభా
thumb|2016 పునర్వ్యవస్థీకరణకు ముందు అవిభక్త నల్గొండ జిల్లా పటంలో మండల స్థానం 2011భారత జనగణన గణాంకాల ప్రకారం మండల పరిధిలోని జనాభా - మొత్తం 	50,970 - పురుషులు 	25,693 - స్త్రీలు 	25,277. 2016 లో జరిగిన పునర్వ్యవస్థీకరణ తరువాత, ఈ మండల గణాంకాల్లో మార్పేమీ లేదు. మండల వైశాల్యం 206 చ.కి.మీ. కాగా, జనాభా 50,970. జనాభాలో పురుషులు 25,693 కాగా, స్త్రీల సంఖ్య 25,277. మండలంలో 13,067 గృహాలున్నాయి.
మండలంలోని రెవిన్యూ గ్రామాలు
గమనిక:నిర్జన గ్రామం ఒకటి పరిగణనలోకి తీసుకోలేదు
జగ్గన్నతోట ప్రభల తీర్థం
తూర్పుగోదావరి జిల్లా కోనసీమలోని అంబాజీపేట మండలం, మొసలపల్లి శివారు జగ్గన్నతోట కొబ్బరితోటలో మకర సంక్రమణ ఉత్తరాయణ పుణ్యకాలంలో కనుమనాడు ఈ ప్రభల తీర్థం నిర్వహిస్తారు.అత్యంత ప్రాచీనమైనది.కోనసీమ చుట్టుపక్కనున్న 90 గ్రామాల ప్రభలు ఈ తీర్థంలో పాలుపంచుకుంటారు. ఈ తోటని జగ్గన్న తోటగా పిలుస్తారు. జగ్గన్నతోటలో గుడి గానీ, గోపురం గానీ ఉండదు.
చరిత్ర
ఏకాదశ రుద్రుల కొలువు లోక కళ్యాణార్థం ప్రతీ సంవత్సరం కనుమ రోజున ఏకాదశ రుద్రులు జగ్గన్న తోటలో సమావేశం అవుతారని ప్రతీతి. సుమారు 400 సంవత్సరాల క్రితం 17వ శతాబ్దంలో కనుమ రోజున ఏకాదశ రుద్రులు లోక కళ్యాణార్ధం జగ్గన్నతోటలో సమావేశమై లోక పరిస్థితుల గురించి చర్చించారనీ, అప్పటినుండి కనుమ రోజున జగ్గన్నతోటలో ప్రభల తీర్ధం నిర్వహించబడుతున్నదని చారిత్రాత్మక కథనం.
ప్రభల తయారీ
ప్రతి గ్రామం నుండి వచ్చే ప్రభకు సోంతగా ప్రభ నిర్మాణానికి కావలిసిన వస్తు సామాగ్రి ఉంటుంది. సంక్రాంతి 10 రోజుల ముందు ఒక మంచి రోజున ప్రభ తయారీ మొదలు పెడతారు. ముందుగ వెదురు కర్రలతో ప్రభకు ఒక ఆకారాన్ని తీసుకొస్తారు. వెదురు బొంగులు ఒకదానికి ఒకటి కలిసే చోట కొబ్బరి పీచు తాడుతో గట్టిగ కడతారు. తరువాత వాటి పై రంగు రంగులు వేస్తారు. దీంతో ప్రభకు ఒక రూపు వస్తుంది.రంగు రంగుల వస్త్రాలతో,పూలతో అలంకరిస్తారు.గంగలకుర్రు,అగ్రహారం ప్రభపై చెన్నమల్లేశ్వర స్వామీ, వీరేశ్వర స్వామీ విగ్రహాలని అలంకరించి జగ్గన్నతోట మోసుకు వస్తారు.
ప్రభల తీర్థం
ఈ ప్రభలు భక్తులు వచ్చే దారంట రావు.కౌశిక నది దాటుకుంటూ, పొలాల మధ్య నుండి ఈ ప్రభలు ఊరేగింపుగా వస్తాయి.ఈ ప్రభలను ఒక్కసారి ఎత్తేకా క్రిందకి దింపకూడదు. కౌశిక నది దాటేటప్పుడు ప్రభ ఏ మాత్రం తడవకుండా తీసుకోస్తారు.ఈ ప్రభలను మోయడానికి ఇరవై మంది వ్యక్తులు ఉంటారు. కౌశిక నది దాటించడానికి మాత్రం యాభై మంది పైగా శిక్షణ పొందిన వారు ఉంటారు. కౌశిక నది దాటించి జగ్గన తోట తీర్థ ప్రదేశానికి తీసుకోస్తారు. తీర్థ పూర్తి అయిన తరువాత వచ్చిన దారినే తిరిగి ప్రభలని ఆయా గ్రామాలకి తీసుకెళతారు.ఈ ప్రభలను చూడటానికి వేలాది మంది తరలి వస్తారు.
జగ్గన్నతోటపై ప్రధాని మోదీ సందేశం
తూర్పుగోదావరి జిల్లా కోనసీమలోని అంబాజీపేట మండలం మొసలపల్లి శివారు జగ్గన్నతోటలో కనుమ సందర్భంగా జరిగే ప్రభల తీర్థం భారతీయ సంస్కృతికి ప్రతీక అని ప్రధాని నరేంద్ర మోదీ కొనియాడారు.ఈ ఉత్సవాన్ని ప్రజలు ఆనందోత్సాహాలతో జరుపుకోవాలని ఆకాంక్షించారు. శివకేశవయూత్‌ ప్రభల తీర్థం విశిష్టతపై ప్రధానమంత్రికి లేఖ రాశారు. దీనిపై ప్రధాని మోదీ సందేశం పంపారు. జగ్గన్నతోట ప్రభల తీర్థం 17వ శతాబ్దం నుంచి జరగడం ఎంతో అరుదైన విషయన్నారు. ఈ తీర్థానికి దేశ, విదేశాల నుంచి కూడా భక్తులు రావడం ఎంతో సంతోషమని పేర్కొన్నారు. గ్రామాల్లో నేటికీ సంస్కృతీ సంప్రదాయాలు కొనసాగుతుండడాన్ని కొనియాడారు.
అరుదైన గుర్తింపు
2023 జనవరి 26న న్యూడిల్లీలో ఆంధ్రప్రదేశ్ రాష్ట్రం తరుపున గణతంత్ర దినోత్సవాలలో పాల్గొన్న ప్రభల తీర్థ శకటం అరుదైన గుర్తింపు పొందింది.
వెలుపలి లంకెలు
వర్గం:ఉత్సవాలు వర్గం:జాతరలు వర్గం:పండుగలు వర్గం:ప్రాంతీయ పండుగలు వర్గం:హిందువుల పండుగలు వర్గం:సాంప్రదాయాలు
బాలభటులు
బాల బాలికలలో దేశభక్తిని, క్రమశిక్షణను పెంపొందించి వారిని సమాజ సేవకులుగా తీర్చిదిద్దడానికి ప్రారంభించబడిన ఉద్యమం  బాలభట ఉద్యమం (Scouts and Guides Movement). ఈ ఉద్యమంలో బాలుర బృందాలను "స్కౌట్స్", బాలికల బృందాలను "గైడ్స్" అని అంటారు.
ఈ ఉద్యమాన్ని సర్ రాబర్ట్ బెడన్ పవల్ 1907 సంవత్సరం దక్షిణాఫ్రికా లో జరిగిన బోయర్ యుద్ధాలలో గాయపడిన వారికి సేవచేయడానికి ప్రారంభించాడు. అయితే పిల్లలలోని సహనం, స్నేహశీలత, ఉత్సాహం, పట్టుదలలను చూచిన పవల్ ఈ ఉద్యమాన్ని యుద్ధాల తర్వాత కూడా కొనసాగించాడు.
ఉద్యమంలో చేరిన పిల్లలకు సేవా పద్ధతులను అనుసరించి శిక్షణ (Training) ఇస్తారు. వీరికి ఈతకొట్టడం, వంతెనలు, రోడ్ల నిర్మాణం, ప్రథమ చికిత్స పద్ధతులను నేర్పుతారు. ఆయుధాలు లేకుండా వీరు కేవలం ఒక కర్రను మాత్రమే ధరిస్తారు. వీరికి సైనికుల వలె ప్రత్యేక దుస్తులు మెడలో ఒక స్కార్ఫ్ ఉంటుంది. ఈ ఉద్యమంలో చేరినవారు దళాలుగా ఏర్పడతారు. ప్రతి దళానికి ఒక పతాకం, వాయిద్యాలు ఉంటాయి. "సదా సమాజసేవలో ఉంటాం" అనే నినాదం ఈ పతాకం పై రాసి ఉంటుంది. ప్రతి జట్టు ఒక నాయకుడి ఆధీనంలో ఉంటుంది.
ఈ ఉద్యమంలో విద్యార్ధులందరూ స్వచ్ఛందంగా చేరాలి. సత్యం పలకడం, కష్టాలలో ఉన్నవారిని ఆదుకోవడం, రోగగ్రస్తులకు సేవచేయడం, పోలీసు వ్యవస్థకు అత్యవసర సమయాల్లో సాయపడటం ద్వారా బాలభటులు సమాజసేవ చేయవచ్చును.
భారత్ స్కౌట్స్ అండ్ గైడ్స్
గర్ల్ గైడ్ ఉద్యమం భారతదేశంలో జబల్ పూర్ లో 1911 లో మొదలైనది. ఇది త్వరత్వరగా అభివృద్ధి చెంది 1915 కల్లా 1200 మంది పిల్లలతో సుమారు 50 కేంద్రాలు తెరిచారు. బ్రిటిష్ బాలికలకే పరిమితమైన అఖిల భారత గర్ల్ గైడ్స్ సంఘం 1916 లో మొదలైంది.
భారత స్వాతంత్ర్యం అనంతరం జవహర్ లాల్ నెహ్రూ, మౌలానా కలాం అజాద్, మంగళ్ దాస్ పక్వాసా, డాక్టర్ హెచ్.ఎన్.కుంజ్రు, రామ్ వాజ్ పేయిల్, జస్టిస్ వివియన్ బోస్ మొదలైన కృషి ఫలితంగా స్కౌట్స్, గైడ్స్ ఉద్యమాల్ని రెండింటిని నవంబరు 7, 1950 నాడు ఒకటిగా చేసి భారత్ స్కౌట్స్ అంద్ గైడ్స్ గా నామకరణం చేశారు. దీని ప్రధాన కేంద్రం న్యూఢిల్లీ లో ఉన్నది.
బయటి లింకులు
వర్గం:ఉద్యమాలు వర్గం:1907 స్థాపితాలు
రైవస్ కెనాల్
రైవస్ కెనాల్,  కృష్ణా నది నుండి ఉద్భవించి, ఆంధ్రప్రదేశ్ రాష్ట్రంలోని విజయవాడ నగరం గుండా ప్రవహిస్తుంది. కృష్ణ తూర్పు కాలువ వ్యవస్థలో, మూడు గురుత్వాకర్షణ కాలువలు (గ్రావిటీ కేనాల్స్) ; అనగా ఏలూరు కాలువ, రైవస్ కెనాల్, బందరు (మచిలీపట్నం) కాలువలు ఉన్నాయి. ముఖ్యంగా నీటిపారుదల, నావిగేషన్ ప్రయోజనాల కొరకు ఇవి బ్రిటీష్ సమయంలో తవ్వబడ్డాయి. రైవస్ కెనాల్ 57.70 కి.మీ పొడవుతో, 1,75,000 ఎకరాల ఆయకట్టు స్థిరీకరణతో, 4250 క్యూసెక్కుల నీరు విడుదలతో రూపకల్పన చేయడం జరిగింది.
చరిత్ర
1833 లో కృష్ణా జిల్లాలో 40% జనాభా తుడిచిపెట్టిన ఘోరమైన కరువు సంభవించింది. 1852-55 సమయంలో 5.80 లక్షల ఎకరాలకు రూ. 0.772 లక్షల ఖర్చుతో సాగు చేయటానికి ఈస్ట్ ఇండియా కంపెనీ కింద ఉన్న ప్రభుత్వం ఒక ఆనకట్టను, కాలువ వ్యవస్థను నిర్మించింది. ఆనకట్ట ప్రతిపాదన సర్ ఆర్థర్ కాటన్ ద్వారా సూత్రీకరించబడింది, కెప్టెన్ చార్లెస్ ఓర్‌చే నిర్వహించబడింది. ఈ ఆనకట్ట సుమారు 100 సంవత్సరాలు పనిచేసిన పిదప దీనికి సెప్టెంబరు 1952 లో ఒక పెద్ద ఉపద్రవం ఏర్పడింది. దెబ్బతిన్న, కోతకు గురైన కృష్ణా అనకట్ట స్థానంలో కొత్తగా ప్రకాశం బ్యారేజీ 1952-77 సమయంలో నిర్మించబడింది.
సాంకేతిక వివరాలు
కృష్ణ తూర్పు కాలువ వ్యవస్థలో, మూడు గురుత్వాకర్షణ కాలువలు (గ్రావిటీ కేనాల్స్) ; అనగా ఏలూరు కాలువ, రైవస్ కెనాల్, బందరు (మచిలీపట్నం) కాలువలు ఉన్నాయి. ముఖ్యంగా నీటిపారుదల, నావిగేషన్ ప్రయోజనాల కొరకు ఇవి బ్రిటీష్ సమయములో తవ్వబడ్డాయి. రైవస్ కెనాల్ 57.70 కి.మీ పొడవుతో, 1,75,000 ఎకరాల ఆయకట్టు స్థిరీకరణతో, 4250 క్యూసెక్కుల నీరు విడుదలతో రూపకల్పన చేయడం జరిగింది.
వెలుపలి లంకెలు
వర్గం:విజయవాడ భౌగోళికం వర్గం:ఆంధ్రప్రదేశ్ నీటి వనరులు వర్గం:ఆంధ్రప్రదేశ్ కాలువలు
శ్రీరమణ పేరడీలు
ప్రముఖ హాస్యరచయిత, పత్రికా సంపాదకుడు శ్రీరమణ చేసిన సాహిత్య వ్యంగ్యానుకరణ (పేరడీ) ల సంకలనం శ్రీరమణ పేరడీలు. తెలుగు సాహిత్యంలో లబ్ధప్రతిష్ఠులైన రచయితలు, కవులు, సంపాదకుల రచనలను శ్రీరమణ పేరడీలు చేశారు. మంచి సాహిత్యకారులకు అందరికీ ప్రత్యేకమైన శైలి, ఒరవడి ఉంటాయని, అలాంటివారినే అనుకరించగలమని ఆయన పేర్కొన్నారు. తెలుగు సాహిత్య పాఠకులకు, రచయితలకు ఈ పుస్తకం ఆసక్తిదాయకం.
రచన నేపథ్యం
శ్రీరమణ పేరడీలు సంకలన గ్రంథం 1980లో మొదటి ప్రచురణ పొందింది. ఈ గ్రంథం 2007లో రెండవ ముద్రణ పొందింది. పుస్తకరూపంలో సంకలనం పొందడానికి ముందు ఆంధ్రజ్యోతి దినపత్రికలో ధారావాహికగా ప్రచురితమైంది. నవోదయ పబ్లిషర్స్ రెండవ ముద్రణను ప్రచురించారు. కినిగె సంస్థ డిజిటలైజ్ చేసి ఈ-బుక్‌గా అందుబాటులోకి తీసుకువచ్చింది.
ఉదాహరణ
ఈ ఉదాహరణ రైలుబండిలో వైతాళికులు అనే ప్రహసనంలోనిది: శ్రీశ్రీ వంతు వచ్చింది. టిక్కెట్ లేదు. పైగా అందరికీ భరోసా ఇవ్వడం కూడాను. ఇదంతా గమనించి- "ఎవరు మీరు" అన్నాడు టి.వాడు "భూతాన్ని యజ్ఞోపవీతాన్ని వైప్లవ్య గీతాన్ని నేను" "కవిత్వంలో దేనికి? తెలుగులో చెప్పరాదుటయ్యా" అన్నారెవరో. "నేను శ్రీశ్రీని. ఈ శతాబ్దం నాది" "కావచ్చు. కాని ఈ రైలు శ్రీ సర్కారు వారిది" అన్నాడు టి.టి.ఇ. "మొన్నటి దాకా తెలుగు సాహిత్యం నన్ను నడిపింది. ఇప్పుడు దాన్ని నేను నడుపుతున్నాను..." "అవచ్చు. కాని ఈ రైళ్ళని ఇండియన్ రైల్వేస్ వారు నడుపుతున్నారు" "ఔను నిజం, ఔను సుమా నీవన్నది నిజం నిజం" అనేసి శ్రీశ్రీ సీటుమీద కూచుని, నిట్టూర్చి మళ్ళీ హరీన్‌ఛట్టో లోకి వెళ్ళిపోయారు.
మూలాలు
వర్గం:తెలుగు పుస్తకాలు వర్గం:1980 పుస్తకాలు
కె.జయరాం
కొత్తపల్లి జయరాం ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన శింగనమల నియోజకవర్గం నుండి మూడుసార్లు ఎమ్మెల్యేగా గెలిచాడు.
రాజకీయ జీవితం
కె.జయరాం తెలుగుదేశం పార్టీ ద్వారా రాజకీయాల్లోకి వచ్చి 1995లో జరిగిన అసెంబ్లీ ఎన్నికల్లో ఆముదాలవలస నియోజకవర్గం నుండి టీడీపీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 1989లో జరిగిన ఎన్నికల్లో ఓడిపోయి అనంతరం 1994, 1999లో జరిగిన ఎన్నికల్లో పోటీ చేసి వరుసగా రెండుసార్లు ఎమ్మెల్యేగా ఎన్నికయ్యాడు. కె.జయరాం 2009లో ప్రజా రాజ్యం పార్టీ ఆవిర్భావ సమయంలో ఆ పార్టీలో చేరి 2009లో ఆముదాలవలస నియోజకవర్గం నుండి ప్రజా రాజ్యం పార్టీ అభ్యర్థిగా పోటీ చేసి ఓడిపోయాడు.
మూలాలు
వర్గం:అనంతపురం జిల్లా నుండి ఎన్నికైన శాసన సభ్యులు వర్గం:అనంతపురం జిల్లా రాజకీయ నాయకులు వర్గం:ఆంధ్రప్రదేశ్ శాసన సభ్యులు (1985) వర్గం:ఆంధ్రప్రదేశ్ శాసన సభ్యులు (1994) వర్గం:ఆంధ్రప్రదేశ్ శాసన సభ్యులు (1999) వర్గం:తెలుగుదేశం పార్టీ రాజకీయ నాయకులు
జీన్-పాల్ సార్ట్రే
జీన్-పాల్ సార్ట్రే (Jean-Paul Sartre) ఒక ప్రముఖ ఫ్రెంచ్ తత్వవేత్త. ఆతను మార్క్సిజం, అస్తిత్వవాదం పై రచనలు చేసేవాడు. అతను తాను మార్క్సిస్టునని చెప్పుకున్నప్పటికీ అతని రచనలు మార్క్సిజానికి దూరంగా ఉండేవి. అతనిలో మార్క్సిజానికి విరుద్ధమైన జడతత్వవాద ఆలోచనలు ఎక్కువగా ఉండేవి. కొన్ని విషయాలలో మాత్రం అతను మార్క్సిస్టులని బలంగా సమర్థించేవాడు. ఉదాహరణలు: రెండవ ప్రపంచ యుధ్ధం, వియత్నాం యుద్ధం విషయాలలో ఇతను మార్క్సిస్టుల వైపే ఉన్నాడు.
1905వ సంవత్సరం, జూన్ 5వ తారీఖున పాశ్చాత్య నాగరికతకు మెట్టినిల్లుగా భాసించే పారిస్ నగరం లో, మధ్య తరగతి కుటుంబంలో జన్మించాడు సార్ట్రే.మహా సంక్షోభమొకటి రాత్రింబవళ్ళును కాల్చివేస్తున్న ఆదుర్దినాలలో పారిస్ లోనూ, లోరోషెల్ లోనూ విద్యాభ్యాసం ముగించాడు. మూడు పదుల జీవితం నిండకుండానే 1930 నుండి వేదాంతశాస్త్రాన్ని బోధించే ఆచార్యుడిగా పొట్టపోసుకోవడంకోసం ప్రారంభించాడు.ఆచార్యుడిగా ఉండగానే కీర్క్ గార్డ్, హెయెడెగార్ వంటి ప్రముఖ దార్సినికుల రచనలు చదివి వారి ప్రభావానికి లోనయ్యాడు.ఆ ప్రభావమే తర్వాత తర్వాత అస్తిత్వవాదంగా పరిణమించింది.అయితే ఈ అస్తిత్వవాదం, 2వ ప్రపంచయుద్ధానికి ముందు అతడు ప్రచురించిన రచనలలో మనకెక్కడా కనిపించదు.1939సం.లో సైన్యంలో చేరాడు.40 నిండీ నిండకుండానే శత్రువుల చేతికి చిక్కి జీవన్మరణాల మధ్య ఊగిసలాడాడు. కానీ విధి అనుకూలించి, ఎల్లాగో తప్పించుకొని పారిస్ చేరి అజ్ఞాతజీవితం ప్రారంభించి, ఆదరిద్రస్థితిలోనే పంచమాంగదళంలో చేరి పనిచేయడం ప్రారంభించాడు. తన జీవన విధానాన్ని, తను నమ్మినదానిని సర్వ ప్రపంచానికి తేటతెల్లం చేయాలని, సాహిత్య కృషీవలుడై, అచిరకాలంలోనే అశేషమైన ప్రజాదరణను సంపాదించుకొని, పెక్కు నాటకాలను, నవలలను ప్రచురించాడు.
రచనలు
ఎగ్జిస్టెన్షియలిజం అన్నపేరుతో సార్ట్రే ఆంగ్లంలో పిలవబడుతున్న సార్ట్రే జీవన ధృక్పధానికి అస్తిత్వవాదం అని తెలుగులోకి అనువదించి ప్రచారం చేశారు శ్రీ. పిలకా గణపతిశాస్త్రి గారూ తదితరులునూ.సార్ట్రే రచనలలో పెక్కింటికి ఈవాదం జీవనాడి.మానవుని ఉనికిని, ప్రపంచపు మనుగడను తెలియజెప్పే ఆతని తీవ్ర వేదన, ఈవాద రూపమై విశ్వానికి వెలుగునిస్తోంది. ఏది నిత్యమో, ఏది చిరయో, ఏది సార్వజనికమో దానిని గూర్చి తెలియజేస్తుంది ఈవాదం.వ్యక్తి స్వభావాన్నీ, మానవుని విచిత్రానుభూతులనూ తరచి తరచి జగద్రహస్య సిద్ధాంతాలను తేటతెల్లం చేస్తుందీ ఆస్తిత్వం. సర్వ ప్రపంచమూ ముందుకు సాగడానికి ఏకదలిక ముఖ్యమో ఏ కదలికలో జీవ గుణం నిబిడీకృతమై నడిపిస్తుందో ఆజీవగుణాన్నే అస్తిత్వం తెలియజేస్తుంది. కఠోపనిషత్తులో చెప్పినట్టుగా ఇంద్రియములకు కారణ భూతములైన శబ్దాది విషయాలు స్వకార్యములయిన ఇంద్రియములకంటే సూక్ష్మములూ ప్రత్యగాత్మ భూతములూ అని ఈవాదమూ అంటుంది.ప్రతీవాడూ అహం అనుకుంటూనే తన బ్రతుకు గతిని నిర్ణయించుకుంటూంటాడు.ఈ అహాన్ని గూర్చిన స్పర్స అతని రక్తంలో జీర్ణమై ఉంటుంది.తనను గూర్చిన అహం భావం జ్ఞానం లేకుండా మనిషి బ్రతకడమే కష్టం.అందుచేతనే ఈబ్రతుకులో నిత్యమనుకునే కొన్ని కొన్ని సత్యాలు వ్యక్తి గతమైనటువంటివి, ఆయా కాలాలకు, ఆయా పరిస్థితులకు తగినటువంటివే కాని, సార్వజనికములూ సార్వకాలికములు అయినటువంటివి కావు అని సార్ట్రే ప్రతిపాదిస్తాడు.
చిన్న కధలు
సార్ట్రే నవలలూ, నాటకాలే కాదు పెక్కు కథలు కూడా వ్రాశాడు.అయితే ఆచిన్న కథలను, కథలుగా ఆధునికులు, కొంతమంది సమకాలీకులు ఒప్పొకోలేదు.కారణం ఈకథలలో ఓ హెన్రీ కథలలో కనిపించే ముగింపు బిగింపు కానీ సొమర్సెట్ మాం రచనలలో కొట్టొచ్చినట్లు కనబడే కథాక్ధనంగానీ, మనకు కనిపించవు.పైగా కొన్ని కొన్ని పూర్వ సంప్రదాయాలలో కట్టుబాట్లలో సాంఘిక నిబంధనలలో చాందస మానస్తత్వాలలో పెరిగిన వారికి ఈ కథలు చదవగానే జుగుప్స, సాహిత్యమంటే భయం, సార్ట్రేమీద కోపం అనుకోకుండానే కలుగుతాయి. ఉదాహరణకు: అది ఒక మాహానగరం లో, అనుక్షనం అరక్షణం విశ్రాంతి నెరుగని నాలుగురోడ్ల కూడలిలో, కూడలికి ఓప్రక్కగా ఎనిమిదంతస్తుల రాజ ప్రాసాదం లాంటి భవనం లో, చిట్ట చివరి అంతస్తుమీద పిట్టగోడమీదకువంగీ, కిందరోడ్డుమీద పోతున్న జనాన్ని ముఖ్యంగా ఆడవాళ్ళను, మగవాళ్ళనూ నిశితంగా పరిశీలుస్తున్న ఓయువకుడు, యువకుడిమనస్సులో కొన్నికొన్ను విషపుటూహలూ కదిలిపోతున్నాయి. ఈఆడవారినీ, మగవారినీ నగ్నదేహులను చేసి వీధులలో నడిపిస్తే... ఆయువకుడి తాపత్రయం రేణువులుగానున్న ఆస్త్రీపురుషుల జఘనభాగాలను నగ్నంగా చూడాలను. ఇంత రాక్షస ప్రవృత్తి కల ఆయువకుడి మనస్థితిని అంత రాక్షసం గానూ చిత్రిస్తాడు సార్ట్రే. ఆయువకుడు ఆతరువాత స్త్రీ సౌఖ్యాన్వేషణలో ఒక చీకటి గదిలోకి జొరబడతాడు.ఆచీకటి గదిలో పట్టపగల్లా కోటి వోల్టుల దీపాలు ప్యారిస్ నగర స్త్రీ సౌందర్యమంతా అక్కడే కుప్పపోసినట్లుంది. ఒక యువతిని ఎన్నిక చేస్తాడు ఈ ఆధునిక ఉన్మాది.ఆస్త్రీ ఆతనివైపు అర్ధంకాని కనులతొ చూస్తుంటుంది.ఇంత ధర పెట్టీ యువకుడు తన నెందుకు కొన్నట్లా అని. అతడామెను మెల్ల మెల్లగా సమీపిస్తాడు. ప్రణయక్రీడా విశేషంకన్నా, ఆతడనిమిషుడై చూడడమే ఆమెకు ఆశ్చర్యం కలిగిస్తుంది. ఉన్నట్లుండి ఆమెను నగ్నదేహం కమ్మంటాడు.తదుపరి ఆగదిలో ఒక మూలనుండి మరిక మూలకు నడవమంటాడు. ఇటువంటి సంఘటనలు సార్ట్రే రచనలలో చాలా వరకు కనిపిస్తాయి. సార్ట్రే నేటి సివిలైజేషన్ మోజును సిపిలైజైషన్ గా చూపించి ఆకర్షిస్తాడు.
పుస్తకాలతో- శబ్దమయం జగత్తు
సార్ట్రే కు పుస్తకాలతో తనశబ్దప్రపంచాన్నే నిర్మించుకున్నాడు, అందుకే ఈప్రపంచం అంతా శబ్దమయం లేదా శబ్దమయం ప్రపంచం అంటాడు సార్ట్రే. తన డైరీలో పుస్తకాలతో తన జీవితానికి ఉన్న అనుబంధాన్ని ఇలా వ్రాసుకున్నాడు. పుస్తకాలతో నాజీవితం ప్రారంభం అయ్యింది. అనుమానం ఏమీలేదు పుస్తకాలతోనే ముగుస్తుంది.మాతాతగారికి ఒక అధ్యయన మందిరం ఉండేది. అందులో పుస్తకాలు ఎక్కడపడితే అక్కడ ఉండేవి. సంవత్సరానికి ఒక్కసారిగాని వాటి దుమ్ముదులపరాదు. అదికూడా అక్టోబరు రాకముందు జరగాలి. ఇదోనిషేధం. నేను ఇంకాచహ్దవడం నేర్వకముందే నేను ఆపుస్తకాలను ముట్టుకొని పవిత్రం అయినాను. పుస్తకాలు నిలిచిన రాళ్ళనుపోలేవి. లైబ్రరీ అరల్లో ఇటుకలు పేర్చినట్లు ఉండేవి. హుందాగా ఉండేవి.మా వంశం ఆస్తిఅంతా అదేనని మాకుటుంబం అదృష్టం అంతా వాటిమీదే ఆధారపడి ఉండేదని అనుకుంటూ ఉండేవాడిని. అవి ఉన్నచోట నాకు దేవాలయం. నేను అందులో గాలిలో తేలిపోతూ ఉండేవాడిని. ఆగుడిలో పురాణస్మృతి చిహ్నాలను పోలి ఆ పుస్తకాలు అట్లా పడిఉండేవి. నేను పుట్టడం వాటికి తెలుసు. అవి అందుకు సాక్షీభుత్తలు. అట్లా నామృతిని కూడా చూస్తాయి. అవి అంత శాశ్వతమైనవి. అవి శాశ్వతమైనవి కనుక నాభవిష్యత్తు సంబంధించిన చింతనాకులేదు. జరిగిన కాలాన్ని గూర్చి నామనస్సు ఎంత శాంతంగా ఉంటుందో భవిష్యత్తుని గూర్చికూడా ఈ పుస్తకాలు నాకు అదే ధైర్యాన్నిస్తాయి. వాటి దుమ్ము నాచేతికి అంటితే చాలు నేను పునీతుణ్ణి అవితాను.
మాఅమ్మగది సంగతి. అది ఇంకో విధంగా ఉండేది. పుస్తకాలు అక్కడ నేలమీద పడుకొన్నట్లు పడిఉండేవి.ఆవిడ పుస్తకాల్ను బయటనుంచి, లైబ్రరీ లోంచి తెచ్చుకొనేది. రెండు పుస్తకాలను మించి ఆవిడ తీసుకురాదు. వాటిని చూస్తే ఉగాది పండుగనాడు పిల్లలకోసం తెచ్చే మిఠాయి పొట్లాలు నాకు గుర్తుకువచ్చేవి. నాలో నాకు ఇన్ని రహస్యాలు ఉన్నవి కదా! వాటికి ఇవి ఏమో కారణాలు అయినట్లు భావించేవాడిని. ప్రతిశుక్రవారం మాఅమ్మ మంచి బట్టలు వేసుకొని అట్లా బయటకు వెళ్ళేది. వాటిని తీసుకురావడానికి వెళుతున్నాము అనేది. ఎప్పుడూ అదేమాట తిరిగి వచ్చి, తలమీంచి నల్లని టోపీని, మేలుముసుగు తొలగించేది. అప్పుడు చేతి సంచిలోంచి వాటిని తీసేది. వాటిని అట్లా ఆవిడ బయటకి తీసునప్పుడల్లా ఇవి ఆపాత పుస్త్కకాలేనా? అని నాకు అనిపిస్తూ ఉండేది. ఆవిడకేమో ఆ పుస్తకాలు ఎంతో భద్రం.భద్రంగా దాచుకునేది. చూడనిచ్చేది కాదు. అప్పుడప్పుడు నా సంతోషానికి పగాలు ఉండేవికావు. అడవులను గూర్చి, మృగాలను, పక్షులనుగూర్చి పుస్తకాలు ఉన్నాయి నా లైబ్రరీలో. అవి ఎప్పుడు ఏదో కలకలం చేస్తున్నట్లు ఉంటాయి. ఎండిపోయిన కంఠాలు అన్నీను. ఒక్కసారి అట్లా చూస్తేచాలు, తాతయ్యకు అన్ని ప్రోతలు వినిపిస్తాయి. నాకు మొదట్లో వినిపించేవికావు. ఇప్పుడు అవి నాసొంతం అయ్యాక తాతయ్యలా నాకూ వినిపిస్తున్నాయి. నేను ఇప్పుడు బయట లైబ్రరీకి పోవచ్చు. అక్కడే కాలం గడపవచ్చ్చు.అక్కడ మరింత మానవ విజ్ఞానం సొరగులలో దాగి ఉంది. నేను ఇంతవాణ్ణయ్యాని అందుకు కారణం ఈ పుస్తకాలే. నా పుస్తకాలే నా ప్రపంచం అవే నా కొనసాగించే సంభాషణలు, అవే నా జంతువులు, పల్లుటూళ్ళు, జంతువులు ఉండే చోట్లు. లైబ్రరీలే నాకు సర్వస్వమూ!!అద్దంలో అది పెద్ద అద్దం. ప్రపంచమంతా అందులో అద్దబడి ఉన్నది. దాని పరిణామం దానికి ఉంది. దాని వైశాల్యం దానికి ఉంది. ఇదమిద్ధమని చెప్పడానికి దైవస్థితి అని ఒకటి ఉంటే, అట్టి దాని స్థితి దీనికీ ఉంది. నేను ఒక మహా సాహసం చేస్తున్నూను. అందులో కుర్చీలు ఎక్కడం. బల్లలు దూకడం ఘనకార్యాలు. అందులోనూ ప్రమాదాలున్నాయి. ఈ ఎక్కడంలో, ఈ దూకడంలో ఏమైనా తప్పు జరిగినా పుస్తకాలు మంచుకొండలు విరిగినట్లు ఒరిగి పడతాయి. నేను క్రిందకి త్రూలక తప్పదు. చాలా చదవని పుస్తకాలు ఇంకా ఉన్నాయి. చదివినవి ఎక్కడ పెట్టాలో అక్కడ పెట్టేననుకుంటాను. మళ్ళే వాటి ముఖం చూడాలంటే రోజులకు రోజులు పట్టేవి. వారాలకు వారాలు గడిచేవి. ఒక్కొక్కప్పుడు పెద్ద యుద్ధాలే జరిగేవి. ఆల్బమ్ములు తెరిచేవాడిని అందులో రంగురంగుల బొమ్మలు ఉండేవి. ఒక బొమ్మ దగ్గరకు వచ్చేవాణ్ణి. వికృతమైన కీటకాలు పొడిచినట్లు ఉండేది. కళ్లముందు అవి ఒకటే ఆడేవి. వీటితో జాగ్రత్తగా పక్కకు తప్పుకు పోతూఉండేవాడిని. ఇక్కడ బోలెడన్ని రహస్యాలు అంతు పట్టేవి కావు. ఒక్కోసారి నేను వాస్కోడిగామా అయిపోయేవాడిని.విచిత్రమైన దేశాలకు పోయి, విచిత్రమైన జనాల్ని కనుక్కొనేవాడిని.
నామతం ఏమిటో, నాధర్మం ఏమిటో నాకు తెలిసిపోయింది. పుస్తక ప్రపంచం కన్నా నాకు వేరే ప్రపంచం తెలీది. వేరే మతం లేదు. పుస్తకం ముందు అన్నే తీసికట్టే. యేదీ ముఖ్యం కాదు అంటాడు సార్ట్రే. లైబ్రరీ నాకు దేవాలయం. నేను ఒక మతాధికారి మనవణ్ణి. ప్రపంచం యొక్క శిఖరస్థానంలో నా నివాసం. అంది కేంద్ర స్థానంలో మహా వృక్షం లాంటిది. అక్కడ నేను చెట్టుమీద పక్షి గూడు చేసుకున్నట్లు నివాసం ఏర్పాటుచేసుకున్నాను. శైశవదశలో ఉన్నపిల్లవాళ్ళలో కూడా స్త్రీ సహజమైన మెత్తని లక్షణం ఒకటి ఉంటుంది. అది ఆ వయస్సులో నాలోనూ ఉంది. మా అమ్మ నన్ను లగ్జంబర్గ్ గార్డెంస్ కు తీసుకుపోతూ ఉండేది, అప్పుడు మాత్రమే నేను అధోలోకాలకు అడుగు పెట్టడం జరుగుతుంది. కాని నా కాయం మాత్రం నాగూట్ళోనే ఉంటుంది. అదే చెట్టు మీద చిటారు కొమ్మమీద. ప్రతీ మనిషికి సహజమైన స్థానం, సహజమైన తీరు అంటూ ఉంటాయి. మనిషి ఔన్నత్యం, అభిమానం వంటివి విలువైన వస్తువులతో నిర్ణయించలేము. వీటి అన్నింటిని మనిషి శైశవదశ నిర్ణయిస్తుంది. అందరి జాతకాలు అక్కడే తేలుతాయి. అక్కడ పుస్తకాల ప్రాముఖ్యం చాలా ముఖ్యం అంటాడు సార్ట్రే.
తెలుగులో సార్ట్రే
విశ్వవ్యాప్తి చెందిన సార్ట్రే రచనలు అంతగా తెలుగులోకి అనువదించబడలేదు. కానీ, భాస్కరభట్ల కృష్ణారావుగారి వెలువతో పూచిన పూచిక పుల్లలు శ్రీమతి లత చెప్పీ చెప్పకుండా అనువాదమూ అనుకరణా స్వేచ్ఛగా చేసిన గాలి పడగలూ-నీటి బుడగలూ నీలి నేడలు మొదలగు నవలలూ, శ్రీ గొల్లపూడి మారుతీరావు గారి ఒకటి రెండు కథానీకాలు, శ్రెరాజ మన్నార్ రేడియోలో ప్రచారం చేసిన నాటకాలు, సార్ట్రే ప్రభావానికి నిదర్శనాలు. ఇటీవలి కాలంలో శ్రీ శ్రీ, కాశీభట్ల_వేణుగోపాల్, త్రిపుర రచనలలో సార్ట్రే అస్తిత్వవాదం తీరు కొంతకనిపిస్తుంది.
ఇతడు 1964 సంవత్సరానికి సాహిత్యంలో నోబెల్ బహుమతి గెలుపొందాడు.
మూలాలు
వర్గం:తత్వవేత్తలు వర్గం:నోబెల్ బహుమతి గ్రహీతలు
రమాదేవి చౌదరి
రమాదేవి చౌదరి, (1899 డిసెంబరు 3 - 1985 జూలై 22), రమాదేవి అని కూడా పిలుస్తారు. ఈమె భారతీయ స్వాతంత్ర్య సమరయోధురాలు, సంఘ సంస్కర్త. ఒడిషా ప్రజలు ఆమెను మా (తల్లి) అని పిలిచేవారు.ఆమె గొప్పవ్యక్తిత్వానికి మారుపేరుగా భువనేశ్వర్‌లోని రమాదేవి మహిళా విశ్వవిద్యాలయానికి ఆమె పేరును పెట్టారు.
కుటుంబం
ఆమె తండ్రి గోపాల్ బల్లవ్ దాస్, తల్లి బసంత్ కుమారి దేవి.ఆమె ఉత్కల్ గౌరబ్ మధుసూదన్ దాస్కు మేనకోడలు అవుతుంది. ఆమె 15 సంవత్సరాల వయస్సులో, అప్పటి డిప్యూటీ కలెక్టరుగా పనిచేయుచున్న గోపబంధు చౌదరిని వివాహం చేసుకుంది.
స్వాతంత్ర్య సమయంలో ఆమె కీలక పాత్ర
ఆమె తన భర్తతో కలిసి,1921లో భారతస్వాతంత్ర్య ఉద్యమంలో చేరింది. ఆమె మహాత్మా గాంధీచే బాగా ప్రభావితమైంది. సహకారేతర ఉద్యమంలో చురుకుగా పాల్గొంది. స్వాతంత్ర్యోద్యమంలో మహిళలను ప్రోత్సహించడానికి ఆమె గ్రామం నుండి గ్రామం వెళ్లింది. ఆమెను ప్రభావితం చేసిన వారిలో ఇతరులు జై ప్రకాష్ నారాయణ్, వినోబా భావే, ఆమె మేనమామ మధుసూదన్ దాస్ ఉన్నారు. 1921లో, ఆమె మొదటిసారి గాంధీజీతో సమావేశమైంది.తన భర్తతో కలిసి సహకారేతర ఉద్యమంలో చేరింది. అదే సంవత్సరం వారు భారత జాతీయ కాంగ్రెస్‌లో చేరి, అప్పటినుండి ఖాదీ ధరించడం ప్రారంభించారు. 1930 లో ఆమె ఒరిస్సా స్థాయిలో ఉప్పు సత్యాగ్రహ ఉద్యమంలో చురుకుగా పాల్గొంది. ఆమె కిరణ్ బాలా సేన్, మాలతీదేవి చౌదరి, సరళా దేవి, ప్రాణకృష్ణ, పాధియారి వంటి ఇతర కార్యకర్తలతో కలిసి ఇంచుడి, సృజంగ్‌  గ్రామాలకు వెళ్లారు. ఆమెతో సహా ఆమె సహచరులు అందరిని 1930 నవంబరులో బ్రిటీషు వారు నిర్బందించారు. వీరిని బ్రిటీష్ ప్రభుత్వం వేర్వేరు జైళ్లలో ఉంచారు. ఆమెను అలా అనేకసార్లు 1921,1930,1936,1942 లలో నిర్బందించి, సరళా దేవి, మాలతీ చౌదరి, ఇతర మహిళా స్వాతంత్ర్య కార్యకర్తలతో జైలుకు పంపారు. ఆమె1931 భారత జాతీయ కాంగ్రెసు కరాచీ సభలకు హాజరైంది. ఆసమయంలో తదుపరి సభలను ఒరిస్సాలో నిర్వహించాలని నాయకులను అభ్యర్థించింది. 1932 లో హజారీబాగ్ జైలు నుండి విడుదలైన తర్వాత, ఆమె హరిజన సంక్షేమంలో చురుకుగా పాల్గొంది. అస్పృశ్యతా నిర్మూలన కోసం గాంధీజీ ఆదేశాలమేరకు, ఆమె ఆస్పృశ్యతా నివారణ సమితిని ప్రకటించింది. ఈసంస్థ తరువాత హరిజన సేవా సంఘంగా పేరు మార్చబడింది. గాంధీజీ 1932,1934 లో ఒరిస్సా సందర్శనలలో కస్తూర్బా, సర్దార్ పటేల్, రాజేంద్ర ప్రసాద్, మౌలానా ఆజాద్, జవహర్‌లాల్ నెహ్రూ, ఇతరుల సందర్శనలలో చాలా దగ్గరగా ఆమె పాల్గొంది. ఆమె బారీ పట్టణంలో ఒక ఆశ్రమాన్ని ప్రారంభించింది.దానికి "గాంధీజీ సేవాఘర్" అని పేరు పెట్టింది. 1942 క్విట్ ఇండియా ఉద్యమంలో, భర్త గోపబంధు చౌదరితో సహా రమాదేవి, ఆమె ఇతర కుటుంబ సభ్యులు అందరిని బ్రిటీషు ప్రభుత్వం నిర్బందించింది. కస్తూర్బా గాంధీ మరణం తరువాత, గాంధీజీ కస్తూర్బా ట్రస్టుకు ఒరిస్సా విభాగం తరుపున రమాదేవికిప్రతినిధి బాధ్యతలు అప్పగించాడు.
భారతదేశానికి స్వాతంత్ర్యం వచ్చిన తర్వాత పాత్ర
ఆమె ఉత్కల్ ఖాది మండలాన్ని ఏర్పాటు చేయడంలో, రామచంద్రపూర్‌లో ఉపాధ్యాయుల శిక్షణాకేంద్రం, బాలవాడి ఏర్పాటు చేయటానికి సహాయపడింది. 1950లో ఆమె దుంబూరుగెడలో గిరిజన సంక్షేమకేంద్రాన్ని ఏర్పాటు చేసింది.1951 కరువు సమయంలో ఆమె మాలతిదేవి చౌదరితో కలసికోరాపుట్‌ కరువునివారణలో పనిచేశారు.1962 ఇండో-చైనీస్ యుద్ధంలో ప్రభావితమైన సైనికులకు సహాయం చేయడానికి రమాదేవి తన సేవలను అందించింది. భారత అత్యవసర స్థితి సమయంలో హరే కృష్ణ మహతాబ్, నీలమణి రౌత్రేతో ఆమె తన సొంత వార్తాపత్రిక ద్వారా నిరసన వ్యక్తం చేసింది. గ్రామ సేవక్ పత్రికను ప్రభుత్వం నిషేధించింది. ఒరిస్సా నుండి ఇతర నాయకులతో పాటు నబక్రుష్ణ చౌదరి, హరేకృష్ణ మహతాబ్, మన్మోహన్ చౌదరి, అన్నపూర్ణ మొహరాణా, జయకృష్ణ మొహంతి, ఇతరులును నిర్బంధంలో ఉంచింది. ఆమె కటక్‌లో ఒక ప్రాథమిక పాఠశాల,శిశు విహార్, క్యాన్సర్ ఆసుపత్రిని స్థాపించింది.
గౌరవాలు
రమాదేవికి జాతికి ఆమె చేసిన సేవలకు గుర్తింపుగా,1981 నవంబరు 4 న జమ్నాలాల్ బజాజ్ అవార్డు ఉత్కల్ విశ్వవిద్యాలయం ద్వారా డాక్టర్ ఆఫ్ ఫిలాసఫీ (గౌరవ పురస్కారం) 1984 ఏప్రిల్ 16 న ప్రదానం చేయబడింది.
స్మారక చిహ్నాలు
ఆమె జ్ఞాపకార్థం భువనేశ్వర్‌లోని రమాదేవి మహిళా విశ్వవిద్యాలయానికి ఆమె పేరు పెట్టారు.ఇది తూర్పు భారతదేశంలో మొదటి మహిళా విశ్వవిద్యాలయం. ఇది 2015లో స్థాపించబడింది.విశ్వవిద్యాలయం ఆవరణలో ఆమెకు అంకితమైన మ్యూజియం ఉంది.కటక్‌లో ఆమె ప్రారంభించిన పాఠశాల-శిశు విహార్ - ఇప్పుడు రమాదేవి శిశు విహార్ అని పేరు పెట్టారు.
మరణం
ఆమె 1985 జూలై 22 న మరణించింది.
ప్రస్తావనలు
వర్గం:1985 మరణాలు వర్గం:1889 జననాలు వర్గం:ఒడిశా స్వాతంత్ర్య సమర యోధులు వర్గం:భారత మహిళా స్వాతంత్ర్య సమర యోధులు
అంకంపాలెం (చింతలపూడి మండలం)
అంకంపాలెం, పశ్చిమ గోదావరి జిల్లా, చింతలపూడి మండలానికి చెందిన రెవెన్యూయేతర గ్రామం.
అమెరికాలో బానిసత్వం
thumb|400x400px|1789-1861 మధ్య కాలంలో యునైటెడ్ స్టేట్స్ లో బానిసత్వం అమలు నిషేధాలు, వివిధ రాష్ట్రాల్లో సాగిన విధానాన్ని సూచించే యానిమేషన్ అమెరికాలో బానిసత్వం అనేది 18, 19వ శతాబ్దాల్లో అమెరికాలో స్వాతంత్ర్యం నాటి నుంచి అంతర్యుద్ధం వరకూ చట్టబద్ధంగా సాగిన మానవ బానిసత్వం. వలసల తొలినాళ్ళ నుంచి బ్రిటీష్ ఉత్తర అమెరికాలో బానిసత్వం వ్యాప్తిలో ఉండేది. 1776లో ఇండిపెండెన్స్ డిక్లరేషన్ నాటికి 13 కాలనీలన్నిటిలోనూ దీని వ్యాప్తిని గుర్తించారు. 1865 వరకూ చట్ట ప్రకారం, నల్లజాతికి చెందిన బానిసను వస్తువుగా వ్యవహరిస్తారు, వారిని అమ్మవచ్చు, కొనవచ్చు, ఇచ్చివేయనూ వచ్చు. 1865 వరకూ దాదాపు సగం అమెరికా సంయుక్త రాష్ట్రాల రాష్ట్రాల్లో బానిసత్వం కొనసాగింది ఒక ఆర్థిక విధానంగా బానిసత్వాన్ని కౌలు వ్యవసాయం, ఖైదీల లీజు వంటివి భర్తీచేశాయి.
అమెరికన్ విప్లవం (1775 - 1783) సమయానికి, బానిసత్వం ఆఫ్రికన్ వంశపారంపర్యంతో సంబంధమున్న జాతికి పరిమితమైనట్టుగా వ్యవస్థీకృతమైంది. అమెరికన్ రాజ్యాంగంలో బానిసత్వానికి ఏ స్థానం ఇవ్వాలన్నది దాన్ని రూపొందిస్తున్నప్పుడు అత్యంత వివాదాస్పదమైన అంశం. రాజ్యాంగ నిర్మాతలు ఎప్పుడూ "బానిసత్వం" (స్లేవరీ) అన్న పదాన్ని తుది రూపంలో వాడకపోయినా, త్రీ-ఫిఫ్త్స్ కాంప్రమైజ్ క్లాజ్ ద్వారా, బానిస యజమానులకు విపరీతమైన రాజకీయ శక్తిని కల్పించారు. అమెరికన్ విప్లవ యుద్ధ సమయంలోనూ, పూర్తైన వెనువెంటనే, అత్యధిక శాతం ఉత్తరాది రాష్ట్రాల్లో బానిసత్వ రద్దు చట్టాలు (అబాలిషనిస్ట్ చట్టాలు అని పేరు) ఆమోదమై, బానిసత్వాన్ని రద్దుచేయాలన్న ఆలోచన ఉద్యమరూపం తీసుకోసాగింది. 1805 నాటికల్లా అన్ని ఉత్తరాది రాష్ట్రాల్లో ఏదోక రూపంలో, ఏదో విధంగా బానిసత్వాన్ని రద్దుచేశాయి; కొన్నిసార్లు ఈ రద్దు అన్నది క్రమానుగతమైన పద్ధతిలో జరిగింది, 1840 జనగణన ప్రకారం అప్పటికీ కొన్ని ఉత్తరాది రాష్ట్రాల్లో వందల మంది బానిసత్వంలోనే ఉన్నారు. దక్షిణాదిలోనూ ఉత్తర సరిహద్దులకు దగ్గరలోని రాష్ట్రాల్లో కొందరు బానిస యజమానులు తమ వద్ద బానిసలుగా ఉన్నవారికి స్వేచ్ఛనిచ్చారు. దాతలు, ధార్మిక కార్యక్రమాలు చేసే గ్రూపులు బానిసత్వంలోని వారిని కొని వారికి స్వేచ్ఛనిచ్చేవారు. అట్లాంటిక్ బానిస వ్యాపారాన్ని ఒక్కో రాష్ట్రమూ చట్టవిరుద్ధమని ప్రకటించడం అమెరికన్ విప్లవ సమయంలోనే ప్రారంభమైంది. బానిసల దిగుమతి వ్యాపారాన్ని 1808లో కాంగ్రెస్ నిషేధించింది, అయితే అప్పటి నుంచి దొంగ రవాణా సాధారణం కావచ్చింది. ఎడమ|thumb|250x250px కాటన్ జిన్ అని పిలిచే పత్తి వలిచే యంత్రం కనుగొన్నాకా అమెరికన్ దక్షిణాది రాష్ట్రాల్లో, అందులోనూ డీప్ సౌత్ గా పిలిచే దక్షిణ కొసనున్న రాష్ట్రాల్లో, కాటన్ పరిశ్రమ అత్యంత వేగంగా విస్తరించడంతో బానిసత్వంలోని ప్రజల శ్రమ మరింతగా అవసరం అయింది. దక్షిణాది రాష్ట్రాలు బానిసత్వపు సమాజాలుగా కొనసాగాయి. అమెరికా సంయుక్త రాష్ట్రాలు బానిసత్వం అన్న అంశంపై మరింతగా చీలిపోయింది, ఈ చీలిక వల్ల కొన్నిటిని బానిస రాష్ట్రాలు, కొన్నిటిని స్వేచ్ఛా రాష్ట్రాలుగా పిలవసాగారు. దక్షిణాదిలోకెల్లా దక్షిణ రాష్ట్రాల్లో కొత్త ప్రత్తి పొలాలలో శ్రామికుల గిరాకీ పెరగడంతో పై దక్షిణాది రాష్ట్రాల్లోని (అప్పర్ సదరన్ స్టేట్స్) బానిసలుగా ఉన్నవారిలో పదిలక్షల పైబడి అత్యంత దక్షిణాది రాష్ట్రాలకు అమ్మి, ఆ రాష్ట్రాలకు బలవంతంగా తరలించారు. క్రమేణా దక్షిణాదిలో బానిసత్వంలో జీవిస్తున్నవారి జనాభా నలభై లక్షలకు చేరుకుంది. అమెరికా సంయుక్త రాష్ట్రాలు విస్తరిస్తూ ఉండడంతో దక్షిణాది రాష్ట్రాలు కొత్తగా దేశంలో కలుపుతున్న పశ్చిమ భూభాగాల్లో బానిసత్వాన్ని ఆమోదింపజేసి, బానిసత్వ అనుకూల శక్తుల బలాన్ని పెంచి, తద్వారా దేశంలో తమ శక్తిని కొనసాగించాలని ప్రయత్నించాయి. లూసియానా కొనుగోలు, మెక్సికన్ అప్పగింతల ద్వారా కొత్తగా స్వాధీనం చేసుకున్న భూభాగాలు గొప్ప రాజకీయ సంక్షోభాలు, రాజీలకు గురయ్యాయి. 1850 నాటికి కొత్తగా సంపద పోగుచేస్తూ ప్రత్తిని పండిస్తున్న దక్షిణాది యూనియన్ నుంచి విడవడి వేరే దేశంగా ఏర్పడతామని బెదిరించసాగాయి. ఉద్రిక్తతలు పెరిగిపోయాయి. దక్షిణాది రాష్ట్రాల్లో కొందరు బానిసత్వం అన్నది మొత్తంగా చూస్తే మంచిది ("పాజిటివ్ గుడ్") అంటూ కొన్ని సిద్ధాంతాలతో సమర్థించసాగారు. ప్రొటెస్టెంట్ మత శాఖల్లో కూడా బానిసత్వం విషయంగా ఉత్తరాది, దక్షిణాది ప్రాంతీయ శాఖల్లో విభజన వచ్చింది.
అబ్రహం లింకన్ బానిసత్వ విస్తరణ నిలుపుదల అన్న ప్రాతిపదికన పోటీచేసి 1860 అమెరికా ఎన్నికలు గెలవడంతో ఏడు రాష్ట్రాలు అమెరికా నుంచి విడిపోయి కాన్ఫెడరసీ ఏర్పాటుచేశాయి. ఇది జరిగిన కొన్నాళ్ళకి కాన్ఫడరేట్ బలగాలు, యునైటెడ్ స్టేట్స్ సైన్యానికి చెందిన ఫోర్ట్ సమ్టర్ పై దాడిచేశాయి, అమెరికా అంతర్యుద్ధం ప్రారంభమైంది. ఫోర్ట్ సమ్టర్ దాడికి ప్రతీకార దాడి చేయడానికి అవసరమైన దళాలను పంపమని లింకన్ రాష్ట్రాలను కోరడంతో అప్పటిదాకా యూనియన్లో కొనసాగిన మరో నాలుగు బానిస రాష్ట్రాలు యూనియన్ నుంచి విడవడి కాన్ఫెడరసీలో చేరిపోయాయి. యుద్ధం కొనసాగుతూ ఉండగానే 1863లో కాన్ఫెడరేట్ ఆస్తులు వేటినైనా స్వాధీనం చేసుకునే హక్కు యూనియన్ కు ఇస్తూ (తద్వారా ఆస్తులుగా పరిగణనకు వచ్చిన బానిసలు జప్తు అవుతారు) కాన్ఫెస్కేషన్ చట్టాలు, దానికి తోడు బానిసత్వంలో ఉన్నవారందరికీ స్వేచ్ఛను ఇస్తూ జారీచేసిన ఎమాన్సిపేషన్ ప్రొక్లైమేషన్ అన్న ఎగ్జిక్యూటివ్ ఆర్డర్ జారీచేయడంతో, యుద్ధం ముగియడంతోనే బానిసత్వ వ్యవస్థ ముగిసిపోయింది. అంతర్యుద్ధంలో యూనియన్ గెలవడంతో రాజ్యాంగానికి చేసిన పదమూడవ సవరణను ధ్రువపరచడం ద్వారా అమెరికా సంయుక్త రాష్ట్రాల్లో 1865 డిసెంబరులో బానిసత్వాన్ని చట్టవిరుద్ధంగా ప్రకటించారు.
మూలాలు
వర్గం:అమెరికా
మామిడి అప్పలసూరి
thumb|మామిడి అప్పలసూరి మామిడి అప్పలసూరి (మరణం 1997) భారత కమ్యూనిస్టు నాయకుడు. ఆయన శ్రీకాకుళం గిరిజన అభ్యున్నతికి పాటుపడిన నాయకుడు. కమ్యూనిస్టు ఉద్యమకారుల యొక్క ఆంధ్రప్రదేశ్ కమిటీ, ఆల్ ఇండియా కో ఆర్డినేషన్ కమిటీ ఆఫ్ కమ్యూనిస్టు రివల్యూటరీస్ నుండి 1968లో బహిష్కరించబడినది. అప్పల సూరి చారు మజుందార్ నేతృత్వం లోని ఎ సి సి సి సి ఆర్ ద్వారా మిగిలారు. 1969లో కొత్తగా ఏర్పడిన "కమ్యూనిస్టు పార్టీ ఆఫ్ ఇండియా (మార్క్సిస్ట్-లెనినిస్టు) యొక్క కేంద్ర కమిటీ సభ్యులు నలుగురిలో ఆయన ఒకడు.
ఆయన 1972లో స్థాపించబడిన కమ్యూనిస్టు పార్టీ ఆఫ్ ఇండియా (మార్క్సిస్టు-లెనినిస్టు) కు కేంద్ర ఆర్గనైజర్ కమిటీలో నాయకత్వం వహించాడు. సిఒసి, సి.పి.ఐ (ఎం.ఎల్) లు మజుందార్ యొక్క వారసత్వాన్ని అందుకున్నాయి కానీ కీలక వైఖరి నిలబెట్టుకోవడంలో ఆయన పాత్ర ఉండేది. ఆగస్టు 1974లో సి.ఒ.సి, సి.పి.ఐ(ఎం.ఎల్) ల ఆధ్రప్రదేశ్ రాష్ట్ర కమిటీలో సభ్యునిగా ఉన్నారు. ఆయన కోస్తాంద్ర ప్రదేశ్ సభ్యునిగా కమిటిలో ఉండేవాడు. అంతర్గత కారణాల వల్ల సి.ఒ.సి, సి.పి.ఐ (ఎం.ఎస్) విడిపోయాయి. 1982 నుండి అప్పలసూరి సి.ఒ.సి, సి.పి.ఐ (ఎం.ఎల్) లు పశ్చిమ బెంగాల్ కు చెందిన భోవానీ రాయ్ చౌదరి తో విలీనం అయ్యాయి. అపుడు కమ్యూనిస్టు పార్టీ ఆఫ్ ఇండియా (ఎం.ఎల్) రూపొందింది.
బాహ్య లంకెలు
వర్గం:Communist Party of India (Marxist–Leninist) Liberation politicians వర్గం:జనన సంవత్సరం తప్పిపోయినవి వర్గం:1997 మరణాలు వర్గం:శ్రీకాకుళం జిల్లా విప్లవ కమ్యూనిస్టు నాయకులు
2020 వేసవి పారాలింపిక్ క్రీడలలో భారతదేశం
2020 వేసవి పారాలింపిక్ క్రీడలు జపాన్ దేశంలోని టోక్యో నగరంలో 2021 ఆగస్టు 24 నుండి సెప్టెంబర్ 5 వరకు నిర్వహించారు. భారత్ అధికారికంగా 1968 నుండి వేసవి పారాలింపిక్ క్రీడలలో భాగమైనప్పటికీ 1984 నుండి భారత అథ్లెట్లు చురుకుగా పాల్గొంటున్నారు. 2020 వేసవి పారాలింపిక్స్ భారత దేశానికి అత్యంత విజయవంతమైనవిగా నిలిచాయి, 5 స్వర్ణాలు 8 రజతాలు 6 కాంస్యాలు (మొత్తం 19) పతకాలతో ప్రపంచంలో భారత్ 24వ స్థానంలో నిలిచింది.
మూలాలు
వర్గం:2020 పారాలింపిక్ పతక విజేతలు వర్గం:భారత పారాలింపిక్ క్రీడాకారులు వర్గం:అంగవైకల్యం వర్గం:పారాలింపిక్ క్రీడలలో పతకం సాధించిన భారతీయ క్రీడాకారులు
లూడో మార్టెన్స్
లూడో మార్టెన్స్ (Ludo Martens) బెల్జియం దేశానికి చెందిన ఒక ప్రముఖ చరిత్రకారుడు, కమ్యూనిస్ట్ నాయకుడు. ఇతను 1968లో "ఆల్ పవర్ టు ద వర్కర్స్" అనే మావోయిస్ట్ పార్టీని స్థాపించాడు. ఆ పార్టీ ప్రస్తుతం బెల్జియన్ కార్మిక పార్టీ (వర్కర్స్ పార్టీ ఆఫ్ బెల్జియం) పేరుతో పని చేస్తోంది. 1994లో లూడో మార్టెన్స్ "మరో కోణంలో స్టాలిన్" అనే గ్రంథం వ్రాశాడు. సోవియట్ యూనియన్ లో వ్యవసాయ సమిష్ఠీకరణ సమయంలో జరిగిన రైతుల అరెస్టులు, మరణాల పై సామ్రాజ్యవాద మీడియా చూపిస్తున్న లెక్కలు అవాస్తవాలని అందులో పేర్కొన్నాడు. సోవియట్ యూనియన్ ని నిజాయితీగా పరిపాలించిన చివరి నాయకుడు స్టాలిన్ అని అతను ఆ పుస్తకంలో వివరించారు.
బాహ్యలంకెలు
వర్గం:మార్క్సిస్టులు వర్గం:బెల్జియం రచయితలు వర్గం:బెల్జియం చరిత్రకారులు వర్గం:1946 జననాలు వర్గం:2011 మరణాలు
గరిడేపల్లి మండలం
గరిడేపల్లి మండలం. తెలంగాణ రాష్ట్రం, సూర్యాపేట జిల్లాలో ఉన్న మండలం. గరిడేపల్లి, ఈ మండలానికి కేంద్రం. ఇది సమీప పట్టణమైన మిర్యాలగూడ నుండి 22 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం నల్గొండ జిల్లా లో ఉండేది. ప్రస్తుతం ఈ మండలం సూర్యాపేట రెవెన్యూ డివిజను లో భాగం. పునర్వ్యవస్థీకరణకు ముందు ఇది మిర్యాలగూడ డివిజనులో ఉండేది.ఈ మండలంలో 11 రెవెన్యూ గ్రామాలు ఉన్నాయి..నిర్జన గ్రామాలు లేవు
మండల జనాభా
thumb|2016 పునర్వ్యవస్థీకరణకు ముందు అవిభక్త నల్గొండ జిల్లా పటంలో మండల స్థానం 2011 భారత జనగణన గణాంకాల ప్రకారం మండల పరిధిలోని జనాభా - మొత్తం 	56,179 - పురుషులు 28,135 - స్త్రీలు 	28,044. 2016 లో జరిగిన పునర్వ్యవస్థీకరణ తరువాత, ఈ మండల గణాంకాల్లో మార్పేమీ లేదు. మండల వైశాల్యం 194 చ.కి.మీ. కాగా, జనాభా 56,179. జనాభాలో పురుషులు 28,135 కాగా, స్త్రీల సంఖ్య 28,044. మండలంలో 15,463 గృహాలున్నాయి.
నల్గొండ నుండి సూర్యాపేట జిల్లాకు మార్పు
లోగడ గరిడేపల్లి మండలం,నల్గొండ జిల్లా, మిర్యాలగూడ రెవెన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా గరిడేపల్లి మండలాన్ని (1+10) పదకొండు గ్రామాలుతో కొత్తగా ఏర్పడిన సూర్యాపేట జిల్లా, సూర్యాపేట రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
గ్రంథివాపు వ్యాధి
గ్రంథివాపు వ్యాధి  లేదా గాయిటర్  అయోడిన్ లోపము వలన మానవులలో కలుగు వ్యాధి. ఇది మానవులలో థైరాయిడ్ గ్రంథి విస్తరించడం వలన మెడ భాగంలో వాపు ఏర్పడుతుంది. సరిగా పనిచేయని థైరాయిడ్‌ గ్రంథి వలన ఈ గాయిటర్ వ్యాధి సంభవిస్తుంది.
ప్రపంచవ్యాప్తంగా, 90% పైగా గోయిట్రే కేసులు అయోడిన్ లోపం వల్ల సంభవిస్తాయి. ఈ పదం లాటిన్ పదమైన గుట్టూరియా నుండి వచ్చింది, లాటిన్ లో ఈ పదం అర్థం గొంతు. చాలా గోయిట్రెస్ నిరపాయమైన స్వభావం కలిగి ఉంటాయి.
బయటి లంకెలు
వర్గం:వ్యాధులు
ఖాన్‌పూర్, ఫిల్లౌర్
ఖాన్‌పూర్ భారతదేశంలోని పంజాబ్ రాష్ట్రంలోని జలంధర్ జిల్లాలోని ఫిల్లౌర్ తహసీల్‌లోని గ్రామం. ఈ గ్రామాన్ని సర్పంచ్ గ్రామ ప్రతినిధిగా ఎన్నుకోబడతారు. ఇది ఫిల్లౌర్-అప్రా రహదారిపై ఉంది, నగర్ నుండి 3.8 కిమీ దూరంలో ఉంది, జనాభా లెక్కల పట్టణం అప్రా నుండి 3 కిమీ, జలంధర్ నుండి 54 కిమీ, రాష్ట్ర రాజధాని చండీగఢ్ నుండి 121 కిమీ దూరంలో ఉంది. ఖాన్‌పూర్ గ్రామం నుండి 8 కి.మీ దూరంలో దయాల్‌పూర్‌లో పోస్టల్ ప్రధాన కార్యాలయం ఉంది.
విద్య
గ్రామంలో పంజాబీ మీడియం, సహ-విద్యా ప్రాథమిక పాఠశాల (ప్రభుత్వ ప్రాథమిక పాఠశాల ఖాన్‌పూర్), ఇతర సమీప ప్రభుత్వ ఉన్నత పాఠశాల అప్రా లేదా నగర్‌లో ఉన్నాయి.
రైలు
ఫిల్లౌర్ జంక్షన్ 10.6 కి.మీ దూరంలో ఉన్న సమీప రైలు స్టేషన్, అయితే గొరయ రైల్వే స్టేషన్ గ్రామానికి 15 కి.మీ దూరంలో ఉంది.
విమానాశ్రయం
సమీప దేశీయ విమానాశ్రయం 41 కి.మీ దూరంలో లూథియానాలో ఉంది, సమీప అంతర్జాతీయ విమానాశ్రయం చండీగఢ్‌లో ఉంది, రెండవ సమీప అంతర్జాతీయ విమానాశ్రయం 148 కి.మీ దూరంలో అమృత్‌సర్‌లో ఉంది.
మూలాలు
వర్గం:ఫిల్లౌర్ తహసీల్‌లోని గ్రామాలు
ప్రకాశం జిల్లా రచయితల సంఘం
ప్రకాశం జిల్లా రచయితల సంఘం టూకీగా ప్ర.ర.సం, ప్రకాశం జిల్లా కవులు, రచయితలను సంఘటితం చేయటం, ఒకే వేదిక పైకి తీసుకురావటం కోసం ఏర్పాటయింది.
చరిత్ర
జిల్లాకు చెందిన విఖ్యాత కవి, సాహితీవేత్త డాక్టర్‌ నాగభైరవ కోటేశ్వరరావు, కవి మిత్రులు ఈమని దయానంద, మల్లవరపు జాన్, యం.వి.యస్‌. శర్మ, బి.సి. నారాయణరావు, నల్లూరి వెంకటేశ్వర్లు (అన్న) తదితరులతో కలసి 1966లో ఒంగోలు తాలూకా 'తాలూకా రచయితల సంఘాన్ని' స్థాపించారు. సంతపేటలోని బెజవాడ పిచ్చయ్య ఆఫీసులో వారం, వారం కార్యవర్గ సమావేశాలు, నెలకోసారి సాహిత్య కార్యక్రమాలు జరిగేవి. జిల్లాలోని కవులు, రచయితలను సంఘటితం చేయాలన్నదే సంస్థ స్థాపన ఉద్దేశం. 1970 ఫిబ్రవరి 2న ఒంగోలు జిల్లా ఆవిర్భవించింది. 1971జూనలో ‘ఒంగోలు జిల్లా రచయితల సంఘం’ (పూర్వపు తాలూకా రచయితల సంఘం) మహాసభలు ఎ.బి.యం. గ్రౌండ్స్‌లో ప్రప్రథమంగా జరిగాయి. అప్పటి జిల్లా మంత్రి, కొండా నారపరెడ్డి సహకారంతో మూడు రోజుల సభలు కన్నుల పండుగగా జరిగాయి. ప్రముఖ కవులు దాశరథి,  సి. నారాయణరెడ్డిలకు గండపెండేరాలతో సత్కారం జరిగింది. రాష్ట్ర వ్యాప్తంగా ఎందరో ప్రముఖ కవులు సభల్లో పాల్గొన్నారు. ‘ప్రథమ మహాసభల ప్రత్యేక సంచిక’తో పాటు పొద్దు పొడుపు’ కవితా సంకలనాన్ని ఒం.జి.ర.సం. ప్రచురించింది. 1972 మే 12న ఒంగోలు జిల్లాకు ప్రకాశం జిల్లాగా పునః నామకరణం చేస్తూ ప్రభుత్వం ఉత్తర్వులు జారీ చేసింది. ఒ.జి.ర.సం. ప్రకాశం జిల్లా రచయితల సంఘంగా (ప్ర.ర.సం) నూతన ప్రస్తానానికి శ్రీకారం చుట్టింది. పురోగమన పథంలో పయనిస్తుంది.
S
S (ఉచ్చారణ: యస్) అనేది ఆధునిక ఆంగ్ల వర్ణమాల, ISO ప్రాథమిక లాటిన్ వర్ణమాల యొక్క 19 వ అక్షరం.
రచనా వ్యవస్థలలో వాడకం
S అక్షరం ఆంగ్లంలో ఉపయోగించే అక్షరాలలో ఏడవ అత్యంత సాధారణ అక్షరం, t, n అక్షరాల తరువాత హల్లు అక్షరాలలో ఉపయోగించే మూడవ అత్యంత సాధారణ హల్లు. స్థానం ప్రారంభ, ముగింపులో ఇది చాలా సాధారణ అక్షరం. ఆంగ్లభాషలో s అనేది బహువచన నామవాచకాల యొక్క సాధారణ గుర్తు, ఈ అక్షరాన్ని నామవాచక పదము యొక్క చివర అక్షరంగా చేర్చడం వలన అది బహువచనం అవుతుంది. (ఉదాహరణకు ఆంగ్లంలో Lion ఆనగా సింహం, అలాగే Lions అనగా సింహాలు) ఇది ఇంగ్లీష్‌లో మూడవ వ్యక్తిని సూచించే ప్రస్తుత కాలం యొక్క క్రియల యొక్క సాధారణ ముగింపు. (ఉదాహరణకు he's - అతని యొక్క, her's - ఆమె యొక్క, it's - దీని యొక్క)
వర్గం:లాటిన్ అక్షరమాల
ఆంకోసెర్సిడే
ఆంకోసెర్సిడే (లాటిన్ Onchocercidae), Chabaud & Anderson, 1959 నెమటోడా (Nematode) ఫైలమ్ లోని ఒక కుటుంబం. వీనిలో కొన్ని పరాన్న జీవులు మానవులలో వ్యాధుల్ని కలిగిస్తాయి. వానిలో ఫైలేరియాసిస్ (Filariasis), ఆంకోసెర్సియాసిస్ (Onchocerciasis), లోయాసిస్ (Loasis) వ్యాధులు ముఖ్యమైనవి.
మూలాలు
వర్గం:నెమటోడ
జాతీయ అర్హత, ప్రవేశ పరీక్ష
నేషనల్ ఎలిజిబిలిటీ కమ్ ఎంట్రన్స్ టెస్ట్ (అండర్గ్రాడ్యుయేట్)  (లేదా నీట్ (యుజి) ) భారతదేశంలో అండర్ గ్రాడ్యుయేట్ మెడికల్ కోర్సులు (ఎంబిబిఎస్), దంత విద్యా కోర్సులు (BDS) చదవాలనుకునే విద్యార్థుల కోసం పెట్టే ప్రవేశ పరీక్ష. భారతదేశంలోని ప్రభుత్వ, ప్రైవేటు కళాశాలలన్నిటికీ ఈ పరీక్ష వర్తిస్తుంది. దీన్ని గతంలో ఆల్ ఇండియా ప్రీ-మెడికల్ టెస్ట్ (ఎఐపిఎంటి) అనేవారు. వివిధ రాష్ట్రాలు, కళాశాలలూ గతంలో స్వంతంగా నిర్వహించుకుంటూ ఉన్న ప్రవేశ పరీక్షలన్నిటినీ రద్దుచేసి, వాటి స్థానంలో నీట్-యుజిని నిర్వహిస్తున్నారు.
ఎంబిబిఎస్, బిడిఎస్ కోర్సుల కోసం నీట్ (యుజి) ని ప్రస్తుతం నేషనల్ టెస్టింగ్ ఏజెన్సీ (ఎన్‌టిఎ) నిర్వహిస్తోంది. ఇది, పరీక్షా ఫలితాలను ఆరోగ్య, కుటుంబ సంక్షేమ మంత్రిత్వ శాఖలోని ఆరోగ్య సేవల డైరెక్టరేట్ జనరల్‌కు అందిస్తుంది. 2019 కి ముందు, అమెరికాలో ప్రధాన కార్యాలయం ఉన్న ప్రోమెట్రిక్ టెస్టింగ్ ప్రైవేట్ లిమిటెడ్ భాగస్వామ్యంతో సెంట్రల్ బోర్డ్ ఆఫ్ సెకండరీ ఎడ్యుకేషన్ (సిబిఎస్ఇ) ఈ పరీక్షను నిర్వహించేది.
2019 సెప్టెంబరులో ఎన్‌ఎంసి చట్టం 2019 ను అమలు చేసిన తరువాత, ఆల్ ఇండియా ఇనిస్టిట్యూట్ ఆఫ్ మెడికల్ సైన్సెస్ (ఎయిమ్స్), జవహర్‌లాల్ ఇన్స్టిట్యూట్ ఆఫ్ పోస్ట్ గ్రాడ్యుయేట్ మెడికల్ ఎడ్యుకేషన్ & రీసెర్చ్ (జిప్మెర్) తో సహా భారతదేశంలోని మెడికల్ కాలేజీలన్నిటిలో ప్రవేశానికి నీట్-యుజి సాధారణ ఆల్ ఇండియా ప్రవేశ పరీక్షగా మారింది. అప్పటి వరకు ఎవరికి వారే ప్రత్యేక ప్రవేశ పరీక్షలు నిర్వహించేవారు.
భారతదేశం అంతటా 66,000 ఎంబిబిఎస్, బిడిఎస్ సీట్లలో ప్రవేశానికి జరిపే ఒకే ప్రవేశ పరీక్ష, నీట్-యుజి. ఈ పరీక్షను వివిధ భాషల్లో రాయవచ్చు. 2018 లో 80% మంది అభ్యర్థులు ఇంగ్లీషులో రాయగా, హిందీలో 11%, గుజరాతీలో 4.31%, బెంగాలీలో 3%, తమిళంలో 1.86% మందీ నీట్‌ పరీక్ష రాశారు.
పరీక్షా విధానం, నిర్మాణం
పరీక్షలో మొత్తం 180 ప్రశ్నలు ఉంటాయి. ఫిజిక్స్, కెమిస్ట్రీ లు ఒక్కొక్కదాని నుండి 45 ప్రశ్నలు, బయాలజీ నుండి 90 ప్రశ్నలూ ఉంటాయి. ప్రతి సరైన సమాధానానికీ 4 మార్కులు వస్తాయి. ప్రతి తప్పుకూ ఒక మార్కు కోసేస్తుంది అంటే మైనస్ 1 మార్కు అన్నమాట. పరీక్ష వ్యవధి 3 గంటలు, గరిష్ఠ మార్కులు 720.
కాలేజీలు
నీట్ కింద ఇచ్చే మొత్తం సీట్ల సంఖ్య 66,000. నీట్ ర్యాంకు ఆధారంగా విద్యార్థులు తమకు ఇష్టమైన కాలేజీలో సీటు పొందే అవకాశం ఉంటుంది. వివిధ రంగంలోని కాలేజీల్లో అందుబాటులో ఉన్న సీట్ల సంఖ్య కింది విధంగా ఉంది.
మూలాలు
వర్గం:వైద్యము వర్గం:భారతదేశంలో వైద్య విద్య
కంచెనగూడెం
కంచెనగూడెం, పశ్చిమ గోదావరి జిల్లా, చింతలపూడి (పశ్చిమ గోదావరి జిల్లా) మండలానికి చెందిన రెవెన్యూయేతర గ్రామం.
తవనూరు శాసనసభ నియోజకవర్గం
తవనూరు శాసనసభ నియోజకవర్గం కేరళ రాష్ట్రంలోని నియోజకవర్గాలలో ఒకటి. ఈ నియోజకవర్గం మలప్పురం జిల్లా, మలప్పురం లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:కేరళ శాసనసభ నియోజకవర్గాలు
సీఏ భవానీదేవి
సీఏ భవానీదేవి భారతదేశానికి చెందిన ఫెన్సింగ్‌ క్రీడాకారిణి. భారతదేశం నుంచి ఒలింపిక్స్‌కు అర్హత సాధించిన తొలి ఫెన్సర్‌గా ఆమె రికార్డు సాధించింది. ఆమె పూర్తి పేరు చదలవాడ ఆనంద సుందరరామన్ భవాని దేవి.
క్రీడా జీవితం
భవానీ దేవి 14 ఏళ్ల వయసులోనే తొలి అంతర్జాతీయ టోర్నీ ఆడి 2009లో మలేషియాలో జరిగిన కామన్వెల్త్‌ గేమ్స్‌లో రజత పతకం సాధించింది. 2018 కామన్వెల్త్‌ క్రీడల్లో బంగారు పతకం సాధించి, ఫెన్సింగ్‌ క్రీడాలో స్వర్ణ పతకం సాధించిన తొలి భారతీయ క్రీడాకారిణిగా రికార్డు సృష్టించింది. ఆమె 2021 జూలై 23 నుంచి ఆగస్టు 8 వరకు జరిగే ఒలింపిక్స్ పోటీల్లో అడ్జెస్టెడ్ అఫీషియల్ ర్యాంకింగ్ (ఏఓఆర్) పద్ధతిలో భవానీదేవి టోక్యో ఒలింపిక్స్‌కు అర్హత సాధించింది. టోక్యో ఒలింపిక్స్‌కు అర్హత సాధించిన భారత తొలి ఫెన్సర్‌గా చరిత్ర సృష్టించింది.
మూలాలు
వర్గం:భారతీయులు వర్గం:తమిళనాడు క్రీడాకారులు వర్గం:1993 జననాలు
అలుగు దుంకిన అక్షరం (కవిత్వ పుస్తకం)
అలుగు దుంకిన అక్షరం తెలంగాణ రాష్ట్ర భాషా సాంస్కృతిక శాఖ ద్వారా ప్రచురించబడిన కవిత్వ పుస్తకం. 2018 విళంబి నామ ఉగాది సందర్భంగా నీళ్ళను, చెరువులను ఇతివృత్తంగా తీసుకొని 74 కవితలతో మామిడి హరికృష్ణ సంపాదకత్వంలో ఈ కవితా సంకలనం వెలువడింది.
పుస్తక అంకురార్పణ
మానవ మనుగడలో నీరు అధిక ప్రాధాన్యత కలిగివుంటుంది. 11వ శతాబ్దం నుంచి 1323 వరకూ దక్షిణాదిలో అత్యధిక భాగాన్ని పాలించిన కాకతీయులు నీటి ప్రాముఖ్యతను గుర్తించి నీటి నిర్వహణకు చెరువులు నిర్మించారు. భారతదేశంలో 29వ రాష్ట్రంగా తెలంగాణ రాష్ట్రం ఆవిర్భవించిన తర్వాత ముఖ్యమంతి కల్వకుంట్ల చంద్రశేఖర్ రావు నేతృత్వంలో తెలంగాణ ప్రభుత్వం నీటి వనరుల సక్రమ వినియోగానికి అత్యధిక ప్రాధాన్యాన్ని కల్పించి ‘మిషన్ కాకతీయ’, కాళేశ్వరం ఎత్తిపోతల పథకం వంటి ప్రాజెక్టులు నిర్మించింది.
ఈ సందర్భంలో తెలంగాణ ప్రభుత్వం నీరు గురించిన కృషికి తోడుగా నీరు, చెరువు అనే రెండు అంశాలను ఆధారంగా చేసుకొని తెలంగాణ ప్రభుత్వ భాషా సాంస్కృతిక శాఖ ఆధ్వర్యంలో 2018, మార్చి 18న విళంబి నామ ఉగాది వేడుకలలో భాగంగా 74 మంది కవులతో ‘నీరుచెరువు’ అంశంపై ప్రత్యేక కవి సమ్మేళనం నిర్వహించబడింది. ఆ కవితలన్నీ కలిపి ‘అలుగు దుంకిన అక్షరం’ పేరుతో కవితా సంకలనాన్ని ప్రచురించబడింది.
మూలాలు
వర్గం:తెలుగు పుస్తకాలు వర్గం:కవితా సంకలనాలు వర్గం:తెలంగాణ భాషా సాంస్కృతిక శాఖ వర్గం:2018 పుస్తకాలు వర్గం:కవిత్వం
కిమిడి కళా వెంకటరావు
కిమిడి కళావెంకటరావు ఆంధ్రప్రదేశ్ శాసనసభ్యుడు, తెలుగుదేశం పార్టీ నాయకుడు. అతను ఆంధ్రప్రదేశ్ రాష్ట్ర విభజన జరిగిన తరువాత తెలుగుదేశం పార్టీ ఆంధ్రప్రదేశ్ విభాగానికి అధ్యక్షునిగా నియమింపబడ్డాడు.
జీవిత విశేషాలు
కిమిడి కళావెంకటరావు శ్రీకాకుళం జిల్లా రేగిడి గ్రామ వాస్తవ్యుడు. అతను 1952 జూలై 1న జన్మించాడు. బి.ఎ., బి.ఎల్ డిగ్రీలను చదివాడు. 1983లో తెలుగుదేశం పార్టీ ఆవిర్భావంతో పార్టీలోకి చేరాడు. 1983, 1985, 1989, 2004 ఎన్నికలలో ఉణుకూరు శాసనసభ నియోజకవర్గం నుండి నాలుగు సార్లు శాసన సభ్యునిగా తెలుగుదేశం పార్టీ తరపున గెలుపొందాడు. తెలుగుదేశం ప్రభుత్వాలలో వాణిజ్యపన్నులు, పురపాలక, హోం శాఖలలో మంత్రిగా పనిచేసాడు. తిరుపతి తిరుమల దేవస్థానం చైర్మన్‌గా బాధ్యతలు నిర్వహించారు. 1998 నుండి 2004 వరకు రాజ్యసభ సభ్యునిగా వ్యవహరించాడు. 2009 శాసనసభ ఎన్నికలలో చిరంజీవి నేతృత్వంవహించిన ప్రజారాజ్యం పార్టీలోకి చేరాడు. 2009లో ఉణుకూరు నియోజకవర్గం ఇతర నియోజకవర్గాలలో విలీనం అయ్యేసరికి అతను ఎచ్చెర్ల శాసనసభా నియోజకవర్గం నుండి ప్రజారాజ్యం అభ్యర్థిగా పోటీ చేసి కాంగ్రెస్ అభ్యర్థి మీసాల నీలకంఠం చేతిలో ఓడిపోయాడు. తిరిగి తెలుగుదేశం పార్టీలోనికి రావాలని ఉన్నా కొన్ని కారణాల మూలంగా రాలేకపోయాడు. 2012 నుండి ప్రజారాజ్యం పార్టీని వదిలిపెట్టి 2 సంవత్సరముల పాటు ఏ రాజకీయపార్టీలో క్రయాశీలకంగా వ్యవహరించలేదు. 2014 అసెంబ్లీ ఎన్నికలలో తిరిగి ఎచ్చెర్ల శాసనసభా నియోజకవర్గం నుండి తెలుగుదేశం పార్టీ అభ్యర్థిగా పోటీ చేసి గెలుపొందాడు
పాలమూరు జిల్లా సాహితీ పరిశోధకులు
మహబూబ్ నగర్ జిల్లాలో కవులు, కళాకారులకే కాకుండా సాహితీ పరిశోధకులకు కూడా కొదువలేదు. ఈ జిల్లాలో ఎంతో మంది సాహితీ రంగంలో విస్తృత పరిశోధనలు చేశారు. ఎన్నో ప్రాచీన కావ్యాలలోని విశేషాలను వెలికితీశారు. జానపదుల జీవితం, సాహిత్యం మొదలగు అంశాలపైన కొందరు; గ్రామాలు, దేవాలయాలు, శాసనాలు, సంస్కృతి మొదలగు అనేక అంశాలపై పరిశోధనలు చేసి తమ అమూల్యమైన సిద్ధాంత గ్రంథాలను ఆవిష్కరించారు. వీరిలో ఆత్మసంతృప్తి కొరకు పరిశోధనలు చేసినవారు కొందరైతే, విశ్వవిద్యాలయాలలో ఎం.ఫిల్., పి.హెచ్.డి., పట్టాల కొరకు పరిశోధనలు చేసినవారు మరికొందరు. కపిలవాయి లింగమూర్తి, గడియారం రామకృష్ణశర్మ, నాగలింగ శివయోగి లాంటి వారు మొదటి కోవకు చెందినవారైతే, పాకాల యశోదారెడ్డి, ఎస్.వి.రామారావుమొదలగువారు రెండవ కోవకు చెందినవారు. విశ్వవిద్యాలయ పరిశోధకులలో అధికభాగం ఉస్మానియా విశ్వవిద్యాలయంలో డాక్టరేట్ పట్టా కొరకు చేసినవారే ఎక్కువగా ఉన్నారు.
పరిశోధకులు-పరిశోధనాంశాలు
56
మూలాలు
వర్గం:మహబూబ్ నగర్ జిల్లా పరిశోధకులు వర్గం:తెలుగు సాహిత్య పరిశోధకులు వర్గం:మహబూబ్ నగర్ జిల్లా కవులు
గీతా గోపినాథ్
గీతా గోపీనాథ్ (జననం 1971 డిసెంబరు 8) భారతీయ-అమెరికన్ ఆర్థికవేత్త. ఆమె 2019 నుండి అంతర్జాతీయ ద్రవ్య నిధికి  ఛీఫ్ ఎకనమిస్టుగా ఉంది. ఆ పదవిలో ఆమె ఐ.ఎం.ఎఫ్. పరిశోధన విభాగానికి డైరెక్టర్, ఫండ్  ఆర్థిక సలహాదారుగా ఉంది.
జాన్ జ్వాన్‌స్ట్రా ఇంటర్నేషనల్ స్టడీస్ అండ్ ఎకనామిక్స్ ప్రొఫెసర్‌గా ఉన్న హార్వర్డ్ యూనివర్శిటీ ఆర్థిక శాస్త్ర విభాగం లోని పబ్లిక్ సర్వీస్‌కు ఆమె  సెలవుపై ఉంది. ఆమె నేషనల్ బ్యూరో ఆఫ్ ఎకనామిక్ రీసెర్చ్‌లో ఇంటర్నేషనల్ ఫైనాన్స్ అండ్ మాక్రో ఎకనామిక్స్ ప్రోగ్రామ్‌కు కో-డైరెక్టర్‌గా కూడా ఉన్నాది. ఆమె కేరళ ముఖ్యమంత్రికి ఆర్థిక సలహాదారుగా పనిచేసింది.
గోపీనాథ్ అక్టోబర్ 2018లో అంతర్జాతీయ ద్రవ్య నిధికి ప్రధాన ఆర్థికవేత్తగా నియమితురాలైంది. ది డైలీ షోలో ట్రెవర్ నోహ్‌కి ఇచ్చిన ఇంటర్వ్యూలో  ఆమె 2020 ప్రపంచవ్యాప్త మాంద్యాన్ని  "ది గ్రేట్ లాక్‌డౌన్"గా పేర్కొంది. 2021లో ఆమె IMF యొక్క మొదటి మేనేజింగ్ డైరెక్టర్‌గా గుర్తింపు పొందింది, ఇది సంస్థ యొక్క నంబర్ 2 స్థానం,  2022 ప్రారంభంలో  జియోఫ్రీ ఒకామోటో ఆ  స్థానంలో ఉంది.
ప్రారంభ జీవితం, విద్య
గీతా గోపీనాథ్ 1971 డిసెంబర్ 8న భారతదేశంలోని కోల్‌కతాలో మలయాళీ కుటుంబంలో జన్మించింది. ఆమె టీవీ గోపీనాథ్‌, వీసీ విజయలక్ష్మి దంపతులకు గల ఇద్దరు కుమార్తెల్లో ఆమె రెండవది. ఆమె కుటుంబం దివంగత ఎకె గోపాలన్‌ కు బంధుత్వం కలిగి ఉంది.
గోపీనాథ్ మైసూర్‌లోని నిర్మలా కాన్వెంట్ స్కూల్‌లో చదివింది. ఆమె 1992లో ఢిల్లీ విశ్వవిద్యాలయం నకు చెందిన లేడీ శ్రీరాం కాలేజ్ ఫర్ ఉమెన్ కళాశాల నుండి బి.ఎ డిగ్రీ పొందింది. 1994లో ఢిల్లీ విశ్వవిద్యాలయానికి చెందిన ఢిల్లీ స్కూల్ ఆఫ్ ఎకనమిక్స్ నుండి ఎం.ఏ డిగ్రీ పూర్తి చేసింది. ఆమె 1996లో యూనివర్శిటీ ఆఫ్ వాషింగ్టన్‌లో ఎం.ఏ డిగ్రీని పూర్తి చేసింది. ఆమె    బెన్ బెర్నాంకే, కెన్నెత్ రోగోఫ్‌ల పర్యవేక్షణలో "అంతర్జాతీయ మూలధన ప్రవాహాలపై  మూడు వ్యాసాలు:  శోధన సిద్ధాంత విధానం" అనే  శీర్షికతో  డాక్టరల్  పరిశోధనను  పూర్తి  చేసిన  తర్వాత 2001లో  ప్రిన్స్‌టన్ విశ్వవిద్యాలయం నుండి  ఆర్థికశాస్త్రంలో  పి.హెచ్.డి చేసింది. ప్రిన్స్‌టన్‌లో డాక్టరల్  పరిశోధన చేస్తున్నప్పుడు ఆమెకు ప్రిన్స్‌టన్ వుడ్రో విల్సన్ ఫెలోషిప్ రీసెర్చ్ అవార్డు లభించింది.
మూలాలు
వర్గం:1971 జననాలు వర్గం:జీవిస్తున్న ప్రజలు వర్గం:ఆర్థిక శాస్త్రవేత్తలు
చింతలపాలెం మండలం
చింతలపాలెం మండలం, తెలంగాణ రాష్ట్రం, సూర్యాపేట జిల్లాకు చెందిన మండలం. చింతలపాలెం, ఈ మండలానికి కేంద్రం. ఇది సమీప పట్టణమైన జగ్గయ్యపేట నుండి 25 కి. మీ. దూరంలోనూ ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం నల్గొండ జిల్లా లో ఉండేది. ప్రస్తుతం ఈ మండలం కోదాడ రెవెన్యూ డివిజను లో భాగం. పునర్వ్యవస్థీకరణకు ముందు ఇది సూర్యాపేట డివిజనులో ఉండేది.ఈ మండలంలో 10 రెవెన్యూ గ్రామాలు ఉన్నాయి.నిర్జన గ్రామాలు లేవు
మండల జనాభా
thumb|2016 పునర్వ్యవస్థీకరణకు ముందు అవిభక్త నల్గొండ జిల్లా పటంలో మండల స్థానం 2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 201 చ.కి.మీ. కాగా, జనాభా 36,542. జనాభాలో పురుషులు 18,269 కాగా, స్త్రీల సంఖ్య 18,273. మండలంలో 9,969 గృహాలున్నాయి.
కొత్త మండల కేంద్రంగా గుర్తింపు
లోగడ చింతలపాలెం గ్రామం నల్గొండ జిల్లా సూర్యాపేట రెవెన్యూ డివిజను పరిధిలోని మేళ్లచెరువు మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా చింతలపాలం గ్రామాన్ని నూతన మండల కేంద్రంగా, కొత్తగా ఏర్పడిన - సూర్యాపేట జిల్లా, కోదాడ రెవెన్యూ డివిజను పరిధి క్రింద 1+09 (పది) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.
దేశ రాజధానుల జాబితా
అక్షర క్రమంలో దేశ రాజధానుల జాబితా
రాజధాని-దేశం
వెలుపలి లంకెలు
వర్గం:జాబితాలు వర్గం:దేశాల జాబితాలు వర్గం:ప్రపంచ దేశాలు వర్గం:రాజధానుల జాబితాలు వర్గం:రాజధానులు
కుక్కలదొడ్డి
కుక్కల దొడ్డి  వైఎస్ఆర్ జిల్లా, రైల్వే కోడూరు మండలానికి చెందిన రెవెన్యూయేతర గ్రామం.
బొడ్డేపల్లి సత్యవతి
బొడ్డేపల్లి సత్యవతి ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె ఆముదాలవలస నియోజకవర్గం నుండి రెండుసార్లు ఎమ్మెల్యేగా ఎన్నికైంది.
రాజకీయ జీవితం
బొడ్డేపల్లి సత్యవతి తన భర్త మరణాంతరం కాంగ్రెస్ పార్టీ ద్వారా రాజకీయాల్లోకి వచ్చి 1995 నుండి 2004 వరకు ఆమదాలవలస మున్సిపల్ ఛైర్మన్‌గా పని చేసింది. ఆమె 1999లో జరిగిన అసెంబ్లీ ఎన్నికల్లో ఆముదాలవలస నియోజకవర్గం నుండి కాంగ్రెస్ అభ్యర్థిగా పోటీ చేసి ఓడిపోయింది. సత్యవతి ఆ తరువాత 2004, 2009లో జరిగిన అసెంబ్లీ ఎన్నికల్లో పోటీ చేసి వరుసగా రెండుసార్లు ఎమ్మెల్యేగా ఎన్నికైంది. ఆమె రాష్ట్ర విభజన అనంతరం 2014, 2019లో జరిగిన అసెంబ్లీ ఎన్నికల్లో పోటీ చేసి పోటీ చేసి ఓడిపోయింది.
మూలాలు
వర్గం:1952 జననాలు వర్గం:శ్రీకాకుళం జిల్లా మహిళా రాజకీయ నాయకులు వర్గం:శ్రీకాకుళం జిల్లా వ్యక్తులు వర్గం:ఆంధ్రప్రదేశ్ శాసన సభ్యులు (2004) వర్గం:ఆంధ్రప్రదేశ్ శాసన సభ్యులు (2009)